Rokiškio rajono savivaldybės tarybai

**SPRENDIMO PROJEKTO ,, DĖL ŽEMĖS SKLYPO ROKIŠKIO R. SAV., JŪŽINTŲ SEN., JŪŽINTŲ MSTL., J. O. ŠIRVYDO G.,** **PRIPAŽINIMO BŪTINU VISUOMENĖS POREIKIAMS, JO ĮTRAUKIMO Į NEPRIVATIZUOTINŲ SKLYPŲ SĄRAŠĄ“ AIŠKINAMASIS RAŠTAS**

**Tarybos sprendimo projekto tikslas** – sprendimo projekto rengimą paskatino tai, kad šalia seniūnijos esantis valstybinės žemės sklypas yra nenaudojamas, o jį sutvarkius yra vizija, kaip būtų galima panaudoti visuomenės poreikiams. Atsižvelgiant į tai, yra teikiamas savivaldybės tarybos sprendimo projektas dėl žemės sklypo pripažinimo būtinu visuomenės poreikiams ir jo įtraukimo į neprivatizuotinų žemės sklypų sąrašą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 4 dalis.

**Sprendimo projekto esmė.** Šis žemės sklypas iki šiol nebuvo naudojamas privačių asmenų, nevyko jokia ūkinė veikla. Seniūnija 2020 m. sausio 15 d. įsakymu kurio Nr. SR-5 kreipėsi į Nacionalinės žemės tarnybos Rokiškio skyrių dėl galimybės šį valstybinės žemės sklypą, pritaikyti visuomenės poreikiams. Sutvarkius šią viešąją erdvę, atsirastų galimybė labiau suaktyvinti kaimo gyventojų ir atvykstančių svečių laisvalaikį bei poilsį.

**Galimos pasekmės, priėmus siūlomą tarybos sprendimo projektą:**

**teigiamos** – šį sklypą pripažinus reikalingu ir būtinu visuomenės poreikiams ir įtraukus į neprivatizuojamų žemės sklypų sąrašą, būtų galimybė pasinaudoti ES fondų skiriama parama teikiant paraiškas dėl viešųjų erdvių sutvarkymo, rengti miestelio tradicines šventes, minėjimus, kolektyvų pasirodymus, organizuoti vaikų vasaros užimtumą, edukacijas;

**neigiamos** –nėra.

**Finansavimo šaltiniai ir lėšų poreikis.** Pripažinus žemės sklypą būtinu visuomenės poreikiams, sklypas būtų formuojamas rengiant žemės sklypų formavimo ir pertvarkymo projektą arba atitinkamos kadastro vietovės žemės reformos žemėtvarkos projektų papildymą, arba žemės sklypų planą, kuris prilyginamas žemės reformos žemėtvarkos projektams. Kitu etapu būtų atliekami suformuoto žemės sklypo kadastriniai matavimai, sklypai registruojami VĮ Registrų centre. Visi šie darbai iš savivaldybės biudžeto pareikalaus lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Jūžintų seniūnas Vytautas Stakys